CELEX: 62010CN0016
Language: hu
Date: 2010-01-11 00:00:00
Title: C-16/10. sz. ügy: A Court of Appeal (England & Wales) (Civil Division) által 2010. január 11-én benyújtott előzetes döntéshozatal iránti kérelem — The Number Ltd, Conduit Enterprises Ltd kontra Office of Communications and British Telecommunications PLC

13.3.2010   
            
            
               HU
            
            
               Az Európai Unió Hivatalos Lapja
            
            
               C 63/40
            
         A Court of Appeal (England & Wales) (Civil Division) által 2010. január 11-én benyújtott előzetes döntéshozatal iránti kérelem — The Number Ltd, Conduit Enterprises Ltd kontra Office of Communications and British Telecommunications PLC
   (C-16/10. sz. ügy)
   2010/C 63/63
   Az eljárás nyelve: angol
   
      A kérdést előterjesztő bíróság
   
   Court of Appeal (England & Wales) (Civil Division)
   
      Az alapeljárás felei
   
   
      Felperes: The Number Ltd, Conduit Enterprises Ltd
   
      Alperes: Office of Communications and British Telecommunications PLC
   
      Az előzetes döntéshozatalra előterjesztett kérdések
   
   
               1.
            
            
               A tagállamok részére a 2002/22/EK irányelvnek (egyetemes szolgáltatási irányelv) (1) a 2002/21/EK irányelv (keretirányelv) (2) 8. cikkével, a 2002/20/EK irányelv (engedélyezési irányelv) (3) 3. cikkének (2) bekezdésével és 6. cikkének (2) bekezdésével, valamint az egyetemes szolgáltatási irányelv 3. cikkének (2) bekezdésével és a közösségi jog más lényeges rendelkezéseivel együtt értelmezett 8. cikke (1) bekezdése által biztosított azon hatáskör, hogy kijelöljenek egy vagy több vállalkozást az egyetemes szolgáltatás nyújtásának, vagy az egyetemes szolgáltatás más elemeinek biztosítására, ahogyan az az egyetemes szolgáltatási irányelv 4., 5., 6., 7. cikke és a 9. cikkének (2) bekezdése alapján meghatározásra került, úgy értelmezendő-e, hogy:
               
                           a)
                        
                        
                           lehetővé teszi a tagállam számára valamely vállalkozás e rendelkezés alapján történő kijelölésekor, hogy csak egyedi kötelezettségeket rójon e vállalkozásra, amelyek előírják e vállalkozás számára, hogy maga nyújtsa a végfelhasználóknak azon egyetemes szolgáltatást vagy annak bizonyos elemeit, amire kijelölték; vagy
                        
                     
                           b)
                        
                        
                           lehetővé teszi a tagállam számára valamely vállalkozás e rendelkezés alapján történő kijelölésekor, hogy olyan egyedi kötelezettségeket rójon e vállalkozásra, amelyeket a tagállam a leghatékonyabbnak, legmegfelelőbbnek és legarányosabbnak tart az egyetemes szolgáltatás vagy annak elemei végfelhasználók részére történő nyújtásához, függetlenül attól, hogy e kötelezettségek előírják a vállalkozás számára, hogy maga szolgáltassa a végfelhasználók számára az egyetemes szolgáltatást, illetve annak elemeit vagy sem?
                        
                     
         
               2.
            
            
               A fenti rendelkezések az egyetemes szolgáltatási irányelv 3. cikkének (2) bekezdése fényében értelmezve lehetővé teszi-e a tagállam számára, hogy olyan körülmények között, mint amikor a vállalkozás az egyetemes szolgáltatási irányelv 8. cikkének (1) bekezdése alapján anélkül kerül kijelölésre az ezen irányelv 5. cikke (1) bekezdésének b) pontjában foglalt kötelezettség teljesítése végett (átfogó telefonos tudakozószolgálat), hogy e szolgáltatást közvetlenül a végfelhasználóknak kellene nyújtania, egyedi kötelezettségeket rójon a kijelölt vállalkozásra annak érdekében:
               
                           a)
                        
                        
                           hogy átfogó adatbázist vezessen és frissítsen az előfizetői adatokról;
                        
                     
                           b)
                        
                        
                           hogy gépileg olvasható formában rendszeresen rendelkezésre bocsássa az előfizetői adatok átfogó adatbázisának tartalmát bárkinek, aki nyilvánosan elérhető tudakozó-szolgáltatási adatokat kíván szolgáltatni vagy ilyen adatbázisokat rendelkezésre bocsátani (attól függetlenül, hogy e személy átfogó tudakozó szolgáltatást kíván-e nyújtani végfelhasználóknak, vagy sem); és
                        
                     
                           c)
                        
                        
                           hogy igazságos, objektív, költséghatékony és megkülönböztetéstől mentes módon szolgáltassa ezen adatokat az ilyen személynek?
                        
                     
         
      (1)  Az egyetemes szolgáltatásról, valamint az elektronikus hírközlő hálózatokhoz és elektronikus hírközlési szolgáltatásokhoz kapcsolódó felhasználói jogokról szóló, 2002. március 7-i 2002/22/EK európai parlamenti és tanácsi irányelv („egyetemes szolgáltatási irányelv”) (HL L 108., 51. o.; magyar nyelvű különkiadás 13. fejezet, 29. kötet, 367. o.)
   
      (2)  Az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelv („keretirányelv”) (HL L 108., 33. o.; magyar nyelvű különkiadás 13. fejezet, 29. kötet, 349. o.)
   
      (3)  Az elektronikus hírközlő hálózatok és az elektronikus hírközlési szolgáltatások engedélyezéséről szóló, 2002. március 7-i 2002/20/EK parlamenti és tanácsi irányelv (engedélyezési irányelv) (HL L 108., 21. o.; magyar nyelvű különkiadás 13. fejezet, 29. kötet, 337. o.)